[{"text_idx": "#000000", "text": "Koguduse koduleht on nu\u0308u\u0308d a\u0308pis"}, {"text_idx": "#000001", "text": "\u201eAlustame sellest, et Eric valis gu\u0308mnaasiumis valikaineks programmeerimise,\u201c u\u0308tleb Jaanus-Janari, kui ku\u0308sin tema poja Ericu ka\u0308est, kuidas su\u0308ndis koguduse telefonirakendus advent.ee. Seda a\u0308ppi saab laadida Androidi seadmetesse ning see on saadaval Google Play\u2019s vo\u0303i aadressil sda.ee/app."}, {"text_idx": "#000002", "text": "Eric so\u0303nas, et mo\u0303te koguduse a\u0308pist on juba tu\u0308kk aega u\u0308leval olnud, ent katsetama hakkas ta sellega ta\u0308navu jaanuaris. \u201eU\u0308ks va\u0308ike po\u0303hjus, miks ma seda a\u0308ppi tahtsin, oli see, et kuna sel aastal ei ole eraldi hommikvalvet, pidid ko\u0303ik ise valima endale raamatu. Meie valisime \u201eSilmast silma\u201c. Kuna see oli olemas ka advent.ee pa\u0308eva so\u0303nas, siis sai lisaks raamatule kasutada ka veebiversiooni, aga veebiversiooniga hakkas segama see, et tekst oli va\u0308ga suur ja hommikul oleks tahtnud teksti kiiresti leida, sest veebis tuli pa\u0308ris pikalt otsida ning lisaks tahtnuks ka tumedama tausta peal lugeda, ent seal oli lihtsalt valge taust. A\u0308pis saab teksti taustu ja ta\u0308hesuurust muuta ning hommikvalve on kohe esimesena na\u0308idatud.\u201c"}, {"text_idx": "#000003", "text": "Eric loetleb rakenduse vo\u0303imalusi. A\u0308pis on olemas pa\u0308eva so\u0303na \u2013 saab valida erinevaid pa\u0308eva so\u0303na raamatuid alates 2002. aastast ja a\u0308pis on kasutusel samasugune taustlahendus nagu advent.ee pa\u0308eva so\u0303na kategoorias. Lisaks sellele on siin lauluso\u0303nad koos otsinguga. Lauluso\u0303nad on samad, mis m.advent.ee lehel ja lisaks u\u0308ldlauludele on siin ka rajaleidjate ja askeldajate laagri laulikud. On ka annetuste tegemise vo\u0303imalus. \u201eSiin on toeta.advent.ee ko\u0303ikide pankade makselahendus. Saad valida projekti, mida soovid toetada, ja summa ning ta koostab maksmiseks lihtsa vo\u0303imaluse,\u201c selgitab Eric. A\u0308pist saab vaadata advent.ee videoid, nii et na\u0308ha on ka videote alateemad, na\u0308iteks jumalateenistused, kontserdid, laste laulupa\u0308evad, erinevad saated jne. Samuti saab kuulata audiomaterjale. Ko\u0303igi nende vo\u0303imaluste kasutamise jaoks on tarvis internetti. \u201eVa\u0308lja arvatud pa\u0308eva so\u0303na jaoks,\u201c lisab Eric. Lisaks sellele on a\u0308pis ko\u0303ik teated u\u0308hes reas, samuti otselingid e-poodi, galeriisse ja advent.ee avalehele."}, {"text_idx": "#000004", "text": "See ei ole esimene a\u0308pp, mille Eric on loonud. \u201eEsimene a\u0308pp, mille ma nullist tegin, oli see, kui katsetasin piibliteemalisi ta\u0308hera\u0308gastikke. Vo\u0303tsin u\u0308he toimiva rakenduse, mille ruudustikku ma pole muutnud. Selle nimi on \u201ePiibli peidetud so\u0303nad\u201c ja see on mo\u0303eldud nii lastele kui suurtele. Seal on 45 erinevat ma\u0308ngu. Hakkasin seda tegema 10. klassis.\u201c Eric ra\u0308a\u0308kis, et kuna isa oli kogu aeg ra\u0308a\u0308kinud, et vinge oleks, kui meil oleks oma a\u0308pp, siis hakkas ta seda katsetama, et \u201ekuidas siis oleks, kui pa\u0308riselt teeks\u201c. \u201eMo\u0303tlesin, et vo\u0303iks katsetada ja siis hakkasingi tegema. Katsetasin, et a\u0308kki saaks kasutada lauluso\u0303nade otsingut ja sealt hakkas tulema.\u201c"}, {"text_idx": "#000005", "text": "See rakendus on mo\u0303eldud u\u0308ksnes Androidile, kuna Apple rakenduse tarvis oleks tarvis Apple\u2019i arvutit ja levitamiseks oleks tarvis igal aastal maksu maksta. Eric selgitab, et iPhone\u2019i jaoks oleks rakendus tarvis ta\u0308iesti uuesti u\u0308les ehitada, kuna need on kaks ta\u0308iesti erinevat platvormi."}, {"text_idx": "#000006", "text": "Eric so\u0303nas, et on rakendusega rahul, kuid ta\u0308iendamist vajab see ikka, kuna teinekord vo\u0303ib va\u0308lja tulla \u201emingeid kummalisi vigu\u201c. Viimane uuendus, mis sisse sai viidud, on see, et lauluso\u0303nade juures on nu\u0308u\u0308d ka noodiinfo \u2013 mis numbri all see laul on noodiraamatutes."}, {"text_idx": "#000012", "text": "Seenioride laager 2023 Valgeranna puhkekeskuses"}, {"text_idx": "#000013", "text": "Askeldajate laagri teema oli \"Minu so\u0303ber\""}]